《九日饮冰玉堂和韵十首 其十》
明代·苏葵

身为冰玉堂中客，梦逐柴桑花下人。老爱曲生成故旧，醉怜金屑弄鲜新。

阳消阴长天何意，燕去鸿来物自神。倒着接䍦学山简，不知踪迹尚红尘。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。